open-index/open-wikipedia-markdown huggingface dataset:
לאודיקה השלישית

**לאודיקה השלישית** (ביוונית: **Λαοδικη**, מתה בשנת 191 לפנה"ס לערך) הייתה נסיכה מממלכת פונטוס, ממלכה הלניסיטית באנטוליה ואשתו של אנטיוכוס השלישי שליט הממלכה הסלאוקית.

לאודיקה הייתה בתו של מיתריטדס השני, מלך פונטוס ושל אשתו לאודיקה. אחיה היה מיתריטדס השלישי, והייתה לה אחות נוספת ששמה היה לאודיקה. בשנת 221 לפנה"ס נישאה לבן דודה מצד אמהּ, אנטיוכוס השלישי, מיד לאחר המלכתו למלך בשנת 222 לפנה"ס. טקס הנישואים התקיים בעיר זאוגמה ("סלאוקיה שעל הפרת"), שנוסדה על ידי סלאוקוס הראשון. זאוגמה הייתה עיר מבצר הלניסטית ששכנה על הגדה המערבית של הפרת בטורקיה של היום.

לאודיקה הוכרזה כמלכה באנטיוכיה על ידי אנטיוכוס לפני יציאתו ב-221 לפנה"ס למסע מלחמה במזרח הממלכה כנגד מולון , האחשדרפן שמרד בו.

ללאודיקה ולאנטיוכוס נולדו שמונה ילדים. בנם הבכור היה אנטיוכוס שנולד בעת המסע כנגד מולון, עם ילדיהם הנוספים נמנו סלאוקוס הרביעי, ארדיס (Ardys), לאודיקה הרביעית שהייתה אשתו של סלאוקוס הרביעי, קלאופטרה הראשונה שהייתה אשתו של תלמי השישי ואנטיוכוס הרביעי שנולד בשם מיתרידטס.

## כתובת לאודיקה

בשנת 193 לפנה"ס הוציא אנטיוכוס השלישי צו מלכותי שבו ציווה על הקמת כת הסוגדת לאשתו לאודיקה כאלה. את הצו הוציא באמצעות פרסום כתובת רשמית ביוונית. כתובת זאת נקראת היום כתובת לאודיקה. הכתובת שרדה בשלושה עותקים שונים, שניים באזור ממלכת מדי, ליד הערים לאודיקיאה-ניהבנד וקרמנשה, הנמצאות שתיהן בדרך המסחר המרכזית מסלאוקיה שעל החידקל אל אחמתא, ואחד סמוך לעיר אריזה שבחבל הארץ פריגיה.

לאודיקה לא זכתה ליהנות זמן רב ממעמדה האלהי, שכן הלכה לעולמה בתוך שנה או שנתיים לאחר פרסום הכתובת.

קטגוריה:בית סלאוקוס
קטגוריה:יוונים הלניסטיים
קטגוריה:נשים במאה ה-3 לפנה"ס
קטגוריה:נשים במאה ה-2 לפנה"ס
קטגוריה:נסיכות בעת העתיקה
מדור 31

[שמאל|ממוזער|[לות'ר סלואן במשרדי מדור 31; מתוך "מסע בין כוכבים: חלל עמוק 9", עונה 7.]]
ביקום הבדיוני של זיכיון "מסע בין כוכבים", **מדור 31** הוא ארגון אוטונומי למודיעין ולהגנה. הוא מוצג כמבצע ביטחוני מיוחד, מאויש על ידי אזרחי הפדרציה, שאיננו כפוף למגבלות הרגילות של הקודים האתיים של צי הכוכבים. מדור 31 מופיע או מוזכר בשמונה מפרקי "מסע בין כוכבים: חלל עמוק 9", בתשעה מפרקי "מסע בין כוכבים: אנטרפרייז" וברבים מפרקי "מסע בין כוכבים: דיסקברי".

## סקירה
בקווי העלילה של "מסע בין כוכבים", מדור 31 קיים מחוץ להשפעת צי הכוכבים והוא עוסק באיומים על כדור הארץ, ומאוחר יותר - בביטחונה של הפדרציה. מטרתו - לשמר את אורח החיים של הפדרציה בכל מחיר. קבוצת צללים זו מצדיקה את פעילויותיה הבלתי חוקית, תוך שימוש בטקטיקות חד-צדדיות, בטענה כי הדבר חיוני לצורך המשך קיומה של הפדרציה. סמכויותיו לפעול נובעות מסעיף באמנת צי הכוכבים, פרק 14, סעיף 31 (ומכאן גם שמו), אשר מתיר "לכופף את החוקים" בתקופות של איומים בלתי רגילים בצורה קיצונית.

שלא כמו ארגונים אחרים של משטרה חשאית ביקום של "מסע בין כוכבים", כמו הטאל שיאר הרומולאני או מסדר אובסידיאן הקרדאסי, מדור 31 איננו שלוחה של אף גוף ממשלתי. המדור אינו נותן דין וחשבון לאיש, מתמקד באיומים חיצוניים, ופועל כנגד אלו שהוא מזהה, בכל אמצעי שימצא לנכון.

מעט מאוד מההיסטוריה של מדור 31 נחשף על המסך. רוב האזכורים של הארגון מופיעים בפרקים של "מסע בין כוכבים: חלל עמוק 9", למרות שמדור 31 מופיע גם ב-"מסע בין כוכבים: אנטרפרייז".

## נושאים שנויים במחלוקת
ההשלכות של מדור 31 תוארו "מטרידות" ומטרותיו ושיטותיו "מפוקפקות מאוד". שיטות המדור כוללת שטיפת מוח, עינויים, התנקשויות וכן, כפי שמתגלה בסוף הסדרה "מסע בין כוכבים: חלל עמוק 9" - גם רצח עם, הפשע שלו קיימת ההתנגדות הרבה ביותר בקרב הפדרציה. ביצוע רצח העם כרוך ביצירה, על ידי מדור 31, של וירוס שנועד להרוג מין אחד בלבד - המייסדים - במטרה להרוס את הדומיניון. מדור 31 במכוון הדביק את אודו בווירוס זה, בידיעה שהוא יפיץ אותו למייסדים אחרים.

לאורך כל הסדרה, מספר מקציני תחנת החלל **חלל עמוק 9**, לרבות ד"ר ג'וליאן באשיר, חדרו למדור 31. אחת מהמטרות שלהם הייתה להשיג תרופה לווירוס שמאיים על חייו של אודו, אולם על פי הוראותיו של קפטן סיסקו, הם בסופו של דבר שיתפו פעולה בהסתרת הפשע. זהו רק חלק מדפוס של אובדן אמינות מוסרית של צי הכוכבים, בהשוואה למה שהיה בסדרה המקורית ובדור הבא. סדרת "מסע בין כוכבים: חלל עמוק 9", וכן סרט הקולנוע "מסע בין כוכבים: המרד" - שניהם "מעמידים את רשויות צי הכוכבים באור מפוקפק מאוד".

## סוכנים
סוכני מדור 31 כוללים, בין השאר, את הדמויות הבאות:
* לות'ר סלואן: "מסע בין כוכבים: חלל עמוק 9"
* האריס: "מסע בין כוכבים: אנטרפרייז"
* מלקולם ריד: "מסע בין כוכבים: אנטרפרייז"
* פיליפה ג׳ורג׳יו: "מסע בין כוכבים: דיסקברי"

## סדרת טלוויזיה
בשנת 2019 הודיע המפיק הראשי של זיכיון מסע בין כוכבים, אלכס קורצמן, כי סדרת בת בשם "מסע בין כוכבים: מדור 31" עתידה לצאת למסך הקטן בתום העונה השלישית של "מסע בין כוכבים: דיסקברי". בסדרה עתידה לככב מישל יאו בתפקיד הקיסרית פיליפה ג'ורג'יו מיקום המראה.

בפברואר 2021 נודע כי הפקת הסדרה נדחתה עד לסיומה של אחת מחמש הסדרות הרצות, כנראה "מסע בין כוכבים: פיקארד" שהוגבלה מראש לשלוש עונות.

## לקריאה נוספת
* 

## קישורים חיצוניים
* Section 31 באתר Memory Alpha (ויקי מסע בין כוכבים)

## הערות שוליים

קטגוריה:מסע בין כוכבים - ארגונים
Die Young

"**Die Young**" הוא שיר של הזמרת קשה. השיר יצא לאור ב-25 בספטמבר 2012 כסינגל הראשון מאלבום האולפן השני של קשה, *[[Warrior]]*.

השיר הגיע למקום השני במצעד הסינגלים האמריקאי בילבורד הוט 100.

השיר ירד מהאוויר בתחנות הרדיו בארצות הברית מיד לאחר הטבח בבית הספר היסודי סנדי הוק, בניוטאון, קונטיקט, עקב שמו ותוכנו.

רמיקס לשיר יצא מאוחר יותר בנובמבר 2012 המארח את הראפרים, ויז קאליפה, ג'וסי ג'יי ואת הזמרת בקי ג'י.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קשה
קטגוריה:שירי ויז קאליפה
קטגוריה:שירי בקי ג'י
קטגוריה:שירי ג'וסי ג'יי
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי סירקט
קטגוריה:שירים שנכתבו על ידי קשה
קטגוריה:שירים שהופקו על ידי בני בלנקו
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:שירי אלקטרופופ
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת RCA רקורדס
קטגוריה:סינגלים בהוצאת קימוסבי רקורדס
ויסאם אל-חסן

**ויסאם עדנאן אל-חסן** (בערבית: **وسام عدنان الحسن**; 11 באפריל 1965 - 19 באוקטובר 2012) היה בריגדיר גנרל, איש מודיעין וביטחון וראש אגף המודיעין של כוחות ביטחון הפנים של לבנון. היה דמות מפתח במחנה ה-14 במרץ אף שלא החזיק בעמדה פוליטית.

## ביוגרפיה
אל-חסן נולד למשפחה סונית בעיירה בטוראטיג' שבמחוז קורה בצפון לבנון.

בתחילת הקריירה הביטחונית שלו עבד במעגל האבטחה של רפיק אל-חרירי, שהיה לראש ממשלת לבנון ב-2001. ב-14 בפברואר 2005 נהרג אל-חרירי בהתפוצצות רכבו, באירוע שנתפס כמחדל אבטחה חמור מצדו של אל-חסן.

ב-2006 מונה אל-חסן לראש אגף המודיעין של כוחות ביטחון הפנים בלבנון. 

ב-2012 נהרג אל-חסן בהתפוצצות רכב, בחיסול שככל הנראה הוזמן על ידי המודיעין הסורי.

## קישורים חיצוניים
* 

קטגוריה:קורבנות רציחות פוליטיות בלבנון
קטגוריה:אנשי צבא לבנונים
קטגוריה:לבנונים שנולדו ב-1965
קטגוריה:לבנונים שנפטרו ב-2012
הרנאנס

**אנדרסון הרנאנס דה קרוואליו ויאנה לימה** (בפורטוגזית: **Anderson Hernanes de Carvalho Viana Lima**), המכונה **הרנאנס**, הוא כדורגלן עבר ברזילאי ששיחק בעמדת הקשר.

## קריירת מועדונים
הרנאנס התחיל את קריירת הנוער שלו בקבוצת אוניבול פרנמבוקו, קבוצת כדורגל קטנה מהעיר בה נולד אליאנסה, בקבוצה הוא שיחק משנת 1999 עד שנת 2000, עד שעזב את אוניבול לקבוצת סאו פאולו הברזילאית, בה הוא שיחק שלוש שנים עד שעלה לקבוצת הבוגרים של סאו פאולו.

בסאו פאולו הרנאנס בילה ארבע שנים, בשנת 2006 הושאל לעונה לקבוצת סנטו אנדרה. כעבור עונה, הרנאנס שב לקבוצת סאו פאולו מההשאלה, בשנת 2010, נגמר להרנאנס החוזה עם קבוצתו סאו פאולו, ב-6 באוקטובר 2010, נמכר הרנאנס לקבוצת לאציו מהסרייה א'.

לאחר חמש שנים בברזיל, הרנאנס נמכר לקבוצת לאציו האיטלקית, סאו פאולו קיבלה בתמורתו של הרנאנס 11.1 מיליון אירו.

ב-31 בינואר 2014 חתם באינטר מילאנו לארבע וחצי שנים. ב-31 באוגוסט 2015 חתם ביובנטוס עבור 11 מיליון אירו.

ב-9 בפברואר 2017 חתם בחביי צ'יינה פורצ'ן הסינית עבור 10 מיליון אירו. ב-19 ביולי 2017 הושאל לקבוצת נעוריו סאו פאולו. בדצמבר 2018 חתם באופן קבוע בסאו פאולו.

ב-3 באוגוסט 2021 חתם ברסיפה. ב-2 במאי 2022 הודיע על פרישה ממשחק.

### נבחרת לאומית
הרנאנס שיחק ביחד עם נבחרת ברזיל עד גיל 23, באולימפיאדת בייג'ינג, ושיחק בחמישה מתוך ששת המשחקים של ברזיל באותו טורניר, במשחקו הראשון באולימפיאדה, מול נבחרת בלגיה, הבקיע את שערו היחיד באולימפיאדה, והשער האחרון לפני שעלה לנבחרת הבוגרת, בנבחרת ברזיל, השתתף רק במשחקי ידידות, והבקיע שער אחד בניצחון 0–2 של ברזיל על נבחרת גבון.

## תארים
;סאו פאולו
* אליפות ברזיל (2) : 2007, 2008

;לאציו
* קופה איטליה (1): 2012/2013

;יובנטוס
* אליפות איטליה (1): 2015/2016
* הגביע האיטלקי (1): 2015/2016

;נבחרת ברזיל
* גביע הקונפדרציות (1): 2013

;אישיים
* סילבר בול (2) - 2007 2008
* הכדורגלן הברזילאי של השנה (1) - 2008
* השחקן הטוב ביותר באולימפיאדת בייג'ינג.

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני סאו פאולו
קטגוריה:כדורגלני לאציו
קטגוריה:כדורגלני אינטר מילאנו
קטגוריה:כדורגלני יובנטוס
קטגוריה:כדורגלני חביי צ'יינה פורצ'ן
קטגוריה:כדורגלני נבחרת ברזיל
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:מדליסטים אולימפיים ברזילאים
קטגוריה:כדורגלני רסיפה
קטגוריה:ברזילאים שנולדו ב-1985
פארק אדמית

250px|ממוזער|שמאל|מפת פארק אדמית
[250px|ממוזער|[אנדרטה בפארק לזכר אלדד רגב ואהוד גולדווסר, שנחטפו בגבול לבנון ביולי 2006, במה שפתח את מלחמת לבנון השנייה]]
**פארק אֳדָמית** נמצא על רמת אדמית בין נחל נמר מצפון וממערב ונחל בצת מדרום.
## גאוגרפיה
הגישה לפארק היא מכביש 8993, כקילומטר מערבית לכניסה לקיבוץ אדמית. את הפארק מקיפה דרך אספלט חד סיטרית.

הקרן הקיימת שיקמה את היער הטבעי של עצי אלון, אלה וחרוב ונטעה עצי בוסתן, ארזים, עצי מחט וערוגות בושם.

במרכז הפארק נמצאת **חורבת אדמית** ובה נמצאו חרסים המעידים על רצף התיישבות שראשיתו בתקופת הברונזה התיכונה וסיומה בתקופה העות'מאנית. במקום שרידי מבנים של הכפר הערבי "אידמית" ששכן שם. ליד החורבה נמצא חניון "מצפור האורן" - מצפור נוף על שם טייס חיל האוויר  שנהרג בתאונה בעת טיול במצוקי נחל בצת.

בדרום הפארק הוקם חניון גדול הנקרא "חניונוף" וממנו יש נקודות תצפית על נחל בצת ויישובי הגליל המערבי. ממנו יוצא שביל מסומן, "שביל אמיר", על שם סגן-אלוף , מפקד גדוד ברק של חטיבת גולני שנפל במבצע כחול וחום בלבנון ב-1988. השביל המסומן מגיע ל"תצפית אמיר", 150 מטר מעל נחל בצת ומשם למערת קשת. במקום נסלל שביל מונגש, המתאים לנכים בכיסאות גלגלים ומתפתל מהחניונוף עד למערת קשת.

בחניון הוקם מצפור על שם  ו, שנפלו בתקרית חטיפת חיילי צה"ל בגבול לבנון. ליד המצפור הוקמו שני עמודי זיכרון ובהם סיפור חייהם. לאחר מספר שנים נוספו שלושה עמודי זיכרון לחיילים ,  ו שנפלו באותה תקרית, שבעקבותיה פרצה מלחמת לבנון השנייה. במקום ישנה לוחית זיכרון ובה פרטי האירוע.

## גלריה: שלטים בפארק

שלט בפארק אדמית.jpg
1שלט בפארק אדמית.jpg
3שלט בפארק אדמית.jpg
2שלט בפארק אדמית.jpg
File:1פארק אדמית.jpg


## קישורים חיצוניים

* פארק אדמית, באתר "e-ירוק" של הקרן הקיימת לישראל
* מערת קשת ופארק אדמית, באתר הקרן הקיימת לישראל
* סיורים בפארק אדמית, באתר "צופית"
* 
*
* 

קטגוריה:ישראל: גנים ופארקים
קטגוריה:הגליל
משפט הפירוק של ויירשטראס

באנליזה מרוכבת, **משפט הפירוק לגורמים של ויירשטראס** קובע כי כל פונקציה שלמה ניתן לייצג כמכפלה שמערבת את האפסים שלה. בנוסף, לכל סדרה השואפת לאינסוף ניתן לבנות פונקציה שלמה אשר האפסים שלה הם איברי הסדרה.

באופן רחב יותר, כל פונקציה מרומורפית אפשר לייצג כמכפלה המערבת את האפסים שלה, הקטבים שלה ועוד פונקציה הולומורפית שונה מ-0 הקשורה אליה.

המשפט קרוי על שם קארל ויירשטראס.

## מוטיבציה
מהמשפט היסודי של האלגברה נובע שכל פולינום ניתן להציג בצורה: p(z)=a\prod_{i=1}^n(z-a_i) כאשר a_1,\ldots,a_n הם האפסים (או השורשים) של הפולינום. כמו כן, לכל סדרה סופית a_1,\ldots,a_n קיים פולינום יחיד (עד כדי כפל בקבוע) שאלו אפסיו.

משפט הפירוק של ויירשטראס מכליל תוצאה זו לפונקציות שלמות כלליות ולסדרות אינסופיות של אפסים.

מכיוון שמכפלה אינסופית לא בהכרח מתכנסת, הרחבת המשפט היסודי של האלגברה באופן זה אינה מיידית. תנאי הכרחי להתכנסות של מכפלה אינסופית של מספרים הוא שערכם המוחלט ישאף ל-1. לכן, אם אנו רוצים ש-\prod_n(z-a_n) יתכנס, אנו רוצים פונקציה שערכה המוחלט יישאר ליד 1 כאשר היא מקבלת קלטים בסביבת השורשים שלה.

## הגורמים האלמנטרים
הגורמים האלמנטריים מוגדרים באופן הבא:
:E_n(z) = \begin{cases} (1 -z) & \text{if }n=0 \\ (1-z) e^{\left( \frac{z^1}{1}+\frac{z^2}{2}+\cdots+\frac{z^n}{n} \right)} & \text{otherwise} \end{cases} 
לכל n  טבעי.

חשיבותם של הגורמים האלמנטריים מודגמת בלמה הבאה:
:\vert 1 - E_n(z) \vert \leq \vert z \vert^{n+1}
עבור |z| \le 1. נקבל שלכל נקודה בדיסק היחידה, מתקיים E_n(z) = 1 + O\left(|z|^n\right)באנלוגיה לשארית של טור טיילור.

## שתי הצורות של המשפט
### קיומה של פונקציה שלמה עם סדרת אפסים נתונה
תהי \left(a_n\right)_{n=1}^{\infty} סדרת מספרים מרוכבים שונים מ-0 השואפת לאינסוף. אם \left(p_n\right)_{n=1}^{\infty} היא סדרת מספרים טבעיים כך שלכל r>0 מתקיים:  \sum_{n=1}^\infty \left( \frac{r}{\left|a_n\right|}\right)^{1+p_n} (כלומר, הטור מתכנס בהחלט), אז הפונקציה: f(z) = \prod_{n=1}^\infty E_{p_n}\!\!\left( \frac{z}{a_n} \right)היא פונקציה שלמה שאפסיה הם בדיוק \left(a_n\right)_{n=1}^{\infty} כאשר הריבוי (או הסדר) של אפס הוא מספר הופעותיו בסדרה. 

יש לשים לב כי מקיום התנאי נובע שהתנאי מתקיים לכל סדרה הגדולה מ\left(p_n\right)_{n=1}^{\infty} כמעט בכל מקום, ולכן הפונקציה f(z) איננה היחידה המקיימת את תוצאות המשפט.

### משפט הפירוק של ויירשטראס
תהי f פונקציה שלמה פונקציה שלמה עם אפס בz = 0 מסדר m \ge 0 (כאשר m=0 משקף את המקרה שz=0 אינו אפס של f) וסדרת אפסים \left(a_n\right)_{n=1}^{\infty} השונים מאפס עם חזרות בסדרה בהתאם לריבוים. 

אזי ישנה פונקציה שלמה g וסדרה \left(p_n\right)_{n=1}^{\infty} של מספרים טבעיים כך ש:
: f(z)=z^m e^{g(z)} \prod_{n=1}^\infty E_{p_n}\!\!\left(\frac{z}{a_n}\right)
#### דוגמאות לפירוק לגורמים של פונקציות שלמות
*  \sin \pi z = \pi z \prod_{n\neq 0} \left(1-\frac{z}{n}\right)e^{z/n} = \pi z\prod_{n=1}^\infty \left(1-\frac{z^2}{n^2}\right)
*  \cos \pi z = \prod_{n\neq 0} \left(1-\frac{2z}{2n-1}\right)e^{2z/(2n-1)} = \prod_{n=1}^\infty \left( 1 - \frac{4z^2}{(2n-1)^2} \right) 

## ראו גם
* משפט מיטאג-לפלר

## קישורים חיצוניים
* 

## הערות שוליים

קטגוריה:משפטים באנליזה מרוכבת
דלין (אוניית מעפילים)

שמאל|ממוזער|250px|מסלול ההפלגה של "דלין"
**דלין** הייתה אוניית מעפילים שארגנה "ההגנה". "דלין" לזכרו של אחד מכינוייו המחתרתיים של מפקד "ההגנה" אליהו גולומב והאונייה נקראה לזכרו. הייתה זו אניית המעפילים הראשונה שיצאה מחופי אירופה אחרי תום מלחמת העולם השנייה.

## תולדותיה
"דלין" הייתה ספינת דיג באורך 29 מטר עשויה עץ; משקל 25 טון; בעלת מנוע דיזל מדגם אנסלדו 80 כח סוס.

אנריקו לוי רכש את הספינה שנמצאה בבנייה במספנת דורמיו בעיר הנמל מונופולי במחוז פוליה בדרום איטליה. המנוע נרכש מספק אחר. המימון הועמד על ידי המוסד לעלייה ב' מכסף שנאסף על ידי מכירת מצרכי מזון שאספו חיילים יהודים בצבא הבריטי. ג'יורג'יו נסים, יהודי מאיטליה וקרוב משפחה של אנריקו לוי, נרשם במסמכים כבעלי האונייה, והכוונה הייתה לרשום אותה בשם "Sirius". המוסד רצה לכבד את אליהו גולומב ולקרוא אותה 'דלין', אך רשם כלי השיט ביקש שם בעל צליל איטלקי ונבחר השם הרשום "Daliah". טקס השקת הספינה נעשה כמקובל באיטליה בברכת הבישוף של מונופולי, מונסיניור גוסטבו ביאנקי. בקבוק שמפניה נופץ על ידי גב' ג'יקלה פרנדר ידידתו, ומאוחר יותר אשתו, של רב החובל כ.

צוות ההכנה להפלגת ההעפלה כלל את אריה חייקינד, ישראל חורב מהפלי"ם וחיילים יהודים מיחידה 199 ומיחידת תובלה 960 של הצבא הבריטי, שדאגו גם למפות ואספקה.

הפליגה מ'מונופולי' באיטליה ב-21 באוגוסט 1945 כשעל סיפונה 37 מעפילים. נוהלי הקשר בין האונייה והחוף טרם מוסדו ולכן שתי ספינות המפרש שתוכננו לחבור איתה לא מצאו אותה. המעפילים הורדו בחוף שדות ים ב-28 באוגוסט 1945.

לאחר הפלגתה כאוניית מעפילים נשארה בשירות המוסד לעלייה ב', בחזות ספינת דיג איטלקית. היא שימשה להברחת צוותות ממחנות המעצר בקפריסין ולהעברת מעפילים לספינות מעפילים, שהיו בדרכן ארצה.


File:MonopoliBishofBlessingDaliahLaunching381945.jpg |הבישוף של מונופולי מברך את הספינה דליה לקראת השקתה 3 באוגוסט 1945.
File:MonopoliLaunching3081945.jpg |הגברת ג'יקלה פרנדר מניפה את בקבוק השמפניה ומשיקה את הספינה 'דליה'
תמונה:Dealen.jpg| דלין (אוניית מעפילים) יורדת למים - באדיבות "אוצר תמונות הפלמ"ח"
תמונה:ELGiklaFrndr3081945.jpg|אנריקו לוי וג'יקלה פרנדר לאחר השקת ספינת המעפילים דלין 3.8.1945


## מקורות וקישורים
* ראובן אהרוני, **מטות תורן**, ספינות ההעפלה והרכש לאחר מלחמת העולם השנייה, המרכז לתולדות כוח המגן וההגנה, 1997 ע' 35.
* מייק אלדר, **T.T.G - אנשי הצללים**, משרד הביטחון – ההוצאה לאור, 1997, ע' 92–93, 116-105.
* "דלין", באתר מוזיאון ההעפלה וחיל הים
* ישראל חורב, '''בין שדות לים''', (על "דלין") , באתר בית ליברמן - מוזיאון לתולדות העיר נהריה
*סיפור הפלגת 'דלין' באתר הפלי"ם ההעפלה והרכש

## קישורים חיצוניים

## הערות שוליים

קטגוריה:אוניות מעפילים אחרי מלחמת העולם השנייה
קטגוריה:הנצחת אליהו גולומב
קטגוריה:אוניות מעפילים שהפליגו ב-1945
החוויה הישראלית

"**החוויה הישראלית**" הוקמה בשנת 1958 כאגף במחלקה לנוער וחלוץ של ההסתדרות הציונית העולמית. אגף זה יזם ואירח תוכניות חינוכיות של כלל העולם היהודי, החל מבתי ספר, תנועות נוער, ארגונים ומוסדות, משלחות מבוגרים, פדרציות בתי כנסת ועוד, לחוויה משמעותית ומעצבת בישראל. יו"ר הדירקטוריון היא חנה פרי-זן, ומנכ"ל הארגון הוא אבנר לש.

חברת "החוויה הישראלית" שירותי תיירות חינוכית בע"מ הוקמה בשנת 1999 כחברה בת של הסוכנות היהודית.

## מטרת הארגון
חזונה ויעדיה של "החוויה הישראלית" הם חיזוק הזהות היהודית של הדור הצעיר היהודי בתפוצות והעשרה של הקשר עם החברה הישראלית, וזאת, באמצעות ביקור משמעותי בישראל. לשם כך, "חוויה" מפעיל מערך תוכניות ולוגיסטיקה, אנשי ביטחון ובטיחות מאגר מרצים ובעלי מקצוע מבוקשים וכן, קשר לארגונים ועמותות שונות לצורך מפגשים עם צעירים ישראלים שונים.

בשנים האחרונות מובילה חברת "החוויה הישראלית" את התיירות הנכנסת לישראל. בשנים האחרונות הגיעו למעלה מ-30 אלף צעירים מדי שנה לישראל במאות תוכניות חינוכיות של החברה.

החברה היא המארגן הגדול ביותר של פרויקט מסע ואחד המארגנים הגדולים של פרויקט תגלית. מרבית תלמידי בתי-הספר היהודים מהתפוצות (למעלה מ-18 אלף תלמידים) מגיעים לתוכניות משמעותיות שנבנו יחדיו עם המחנכים בבתי-הספר בכ-50 מדינות שונות.

"החוויה" מציעה תוכניות מגוונות בארץ, למשך תקופות זמן שונות, החל משבוע ועד 12 חודשים. כ-4000 מתמחים מגיעים לארץ לתקופה ארוכה של מספר חודשים ללימודים גבוהים ולהתמחויות שונות ב-3000 חברות ישראליות מכול גוני תעשיית ההייטק ואחרים. תלמידי בתי-הספר מטיילים ולומדים בכל האתרים שנקבעים במשותף על ידי המחנכים בבתי-הספר ואגף החינוך בחברה.

"החוויה הישראלית" פועלת גם בתחום תיירות מורשת יהודית באירופה, ומציעה מגוון תוכניות ומסלולים באירופה בהתאמה אישית לקבוצות ומשפחות.

## החזון החינוכי
הארגון פועל לחיזוק הזהות היהודית וערכיה, לחיזוק הקשר עם ישראל והעם היהודי וליצירת חוויה מעצבת בקרב משתתפי תוכניותיה השונות.
מהחזון נגזרים היעדים הבאים:

א. כל אחת מתוכניות ה"חוויה הישראלית" לנוער יהודי תשלב בתוכה את הנושאים הבאים:

# זהות יהודית וריבונות עם ישראל במדינת ישראל
# הרצף ההיסטורי של עם ישראל בארץ ישראל ובתפוצותיו
# החברה הישראלית, רבגוניותה ורבדיה
# הסכסוך הערבי – ישראלי – תולדותיו והיבטיו השונים
# יהדות – ערכים, סמלים ומנהגים
# שואה – לזכור ולא לשכוח
# שבת ולוח השנה העברי
# עברית – שפת העם היהודי
# ירושלים – מרכזיותה וחשיבותה לעם היהודי
# כל ישראל ערבים זה לזה – יחסי ישראל תפוצות

ב. יצירת המשכיות יהודית

ג. חיזוק הקשר והמעורבות של המשתתף בקהילתו היהודית

ד. יצירת "שגרירים – מסבירים" לישראל

## ראו גם
* תגלית

## קישורים חיצוניים
* 
* אתר החוויה הישראלית
* החוויה הישראלית, באתר הסוכנות היהודית
*סיפורו המדהים של הספורטאי קטוע הרגל, אתר ynet
*תוכנית רופאים צעירים בזמן מגפת הקורונה, אתר Jpost

קטגוריה:הסוכנות היהודית
קטגוריה:מפעלי הסוכנות היהודית
קטגוריה:ארגוני התחדשות יהודית
קטגוריה:יהדות התפוצות
קטגוריה:חינוך יהודי
קטגוריה:ציונות
גביע קרשימיר צ'וסיץ'

**גביע קרשימיר צ'וסיץ**' (בקרואטית: **Kup Krešimira Ćosića**) הוא מפעל כדורסל קרואטי בשיטת גביע (המפסיד יוצא, או "נוקאאוט"), שנוסד בשנת 1991 ומנוהל על ידי התאחדות הכדורסל הקרואטית. המפעל נקרא על שם קרשימיר צ'וסיץ', מגדולי הכדורסלנים היוגוסלביים (ממוצא קרואטי).

בגביע מתחרות כיום רק קבוצות הכדורסל של שתי הליגות המקצועניות בקרואטיה. 

## מחזיקות הגביע

## טבלת זכיות

## ראו גם
* ליגת העל הקרואטית בכדורסל

קרואטיה
קטגוריה:קרואטיה: כדורסל
קטגוריה:תחרויות ספורט בקרואטיה
הודא ברכאת

**הודא ברכאת** (בערבית: **هدى بركات**; נולדה ב-1952) היא סופרת לבנונית.
## ביוגרפיה
הודא, ילידת ביירות, גדלה במשפחה מרונית, אך התחתנה עם מוסלמי, ועזבה את לבנון בשנת 1989 עם שני בניה.
הרומנים שלה מתורגמים לשפות רבות, כמו צרפתית, עברית, אנגלית.
הרומן הראשון שלה, حجر الضحك - "אבן הצחוק" (1990)  זכה לתשומת לב גדולה מאוד, כיוון שזו הייתה הפעם הראשונה בספרות הערבית, שסופר העמיד בתור דמות ראשית הומוסקסואל. על רקע מלחמת האזרחים בלבנון מנסה ח'ליל לברוח לעולם של בישול וניקוי החדר. חבריו הולכים ונעלמים: נהרגים, בורחים, עוברים לצד השני.

הרומן השלישי שלה, حريث الماء - "בקע המים" זכה בשנת 2001 למדליית נגיב מחפוז לספרות. שוב אנחנו בתוך מלחמת האזרחים. הוריו של המספר, ניקולא מיטרי, נפטרו זה מכבר, ועכשיו פולשים לבית פליטים, וניקולא מוצא מקלט בחנות הבגדים של אביו.

ב"מורי, אהובי" (2007) שוב אנו פוגשים ילד שהוריו אינם או לא מתפקדים. ושוב ההומוסקסואליות עומדת במרכז הספר. ודיע מנסה למצוא את דרכו בעולם, שבו אין בני-אדם, רק מכונות הרג.

ב"מלכי העולם הזה" (ملكون هده الأرض - 2012) היא פורסת סאגה לאורך כל המאה העשרים בכפר מרוני קטן בהר הלבנון.

ספרה "The Night Mail" זיכה אותה בשנת 2019 בפרס הבין-לאומי לספרות ערבית.

## לקריאה נוספת
* הודא ברכאת: אבן הצחוק. הוצאת אנדלוס. 2004

## קישורים חיצוניים
* 
* 

## הערות שוליים

קטגוריה:סופרות לבנוניות
קטגוריה:נוצרים לבנונים
קטגוריה:נוצריות מזרח תיכוניות
קטגוריה:מרונים
קטגוריה:ביירות: אישים
קטגוריה:בוגרות האוניברסיטה הלבנונית
קטגוריה:מהגרים מלבנון
קטגוריה:מהגרות לצרפת
קטגוריה:זוכי הפרס הבין-לאומי לספרות ערבית
קטגוריה:לבנוניות שנולדו ב-1952
סמיחה ח'ליל

**סמיחה ח'ליל** (בערבית: **سميحة خليل**; 1923 - 26 בפברואר 1999) הייתה פוליטיקאית פלסטינית.

## ביוגרפיה
סמיחה נולדה בשנת 1923 בענבתא, בין שכם לטולכרם, אביה של סמיחה היה ראש העיר. בגיל 17 היא התחתנה.

את פעילותה הציבורית החלה בשנת 1952, עם ייסוד התאחדות הנשים הערביות באל-בירה, ובשנת 1965 את אגודת "إنعاش الأسرة " ("אינעאש אל-אוסרה" – תחיית המשפחה). מאז 1965 הייתה סמיחה חברה במועצה הלאומית הפלסטינית. היא הייתה מקורבת לחזית הדמוקרטית לשחרור פלסטין, ובשנת 1978 נבחרה כאישה יחידה לוועדה להכוונה לאומית ונבחרה לנשיאות הארגון הכללי של נשים פלסטיניות GUPW.

היא נעצרה פעמים רבות על ידי השלטונות הישראליים, ישבה במעצר בית במשך שנתיים וחצי (1980-1983) ונגזר עליה גם איסור יציאה מהארץ למשך 12 שנים.

במרץ 1988 היא קיימה שביתת רעב נוכח שתיקת העולם המוסלמי על המתרחש בשטחים. 
ביוני 1988 הורה אלוף פיקוד מרכז, עמרם מצנע, לסגור לשנתיים את האגודה לרווחת המשפחה באל בירה, בהנהלתה. במשרדי באגודה נמצא חומר תעמולה שהוגדר על ידי צה"ל כמסית ואנטישמי וכן שירים שכתבה ח'ליל שקראו למאבק אלים נגד ישראל.

בשנת 1996 היא התמודדה מול יאסר ערפאת בבחירות על משרת נשיאת פלסטין וזכתה ל-12.9% מהקולות.

ב-26 בפברואר 1999 מתה סמיחה ברמאללה.

## קישורים חיצוניים
* 
* דיכוי פעילות פוליטית בשטחים: בג"ץ 660/88 אגודת "אינש אל-אוסרא" נ' מפקד כוחות צה"ל באזור יהודה ושומרון (פסק דין מיום 11 באוקטובר 1989).
* מאמר על סמיחה ח'ליל (**בערבית**).

## הערות שוליים

קטגוריה:פוליטיקאיות פלסטיניות
קטגוריה:ילידות 1923
קטגוריה:פלסטינים שנולדו ב-1923 
קטגוריה:נפטרות ב-1999
קטגוריה:נפטרים ב-1999
קטגוריה:רמאללה: אישים
כמאל נאצר

**כמאל נאצר** (בערבית: **كمال ناصر**; 10 באפריל 1924 או 20 באפריל 1925 – 10 באפריל 1973) היה משורר ופעיל פלסטיני, ממייסדי ארגון הפת"ח וסגנו של יאסר ערפאת. נאצר נהרג על ידי צה"ל במבצע אביב נעורים.

## חייו
כמאל נאצר נולד למשפחה נוצרית בעלת השפעה בביר זית. כשנולד חיו הוריו בעזה, שם עבד אביו. הוא הושפע מההפגנות ברחבי הארץ בשנת 1936 נגד המנדט הבריטי ונגד הציונות. הוא למד באוניברסיטת ביירות מדעי המדינה עד שנת 1945, ובשנת 1948 הוא הצטרף לבעת' וייסד את העיתון "בעת'" ברמאללה, יחד עם רוחי צהיון, שנפטר בלונדון בשנת 2001.

בשנת 1954 הצטרף למפלגת הבעת' וישב בפרלמנט הירדני מטעם המפלגה בשנת 1956. ב-20 בספטמבר 1959 התמנה בן-דודו מוסא נאצר לשר החוץ של ירדן. ב-23 בפברואר 1966 נעצר, כי לא הסכים לתמוך בהפיכה ששינתה את פני סוריה באותם ימים ממש והמשיך לתמוך במייסדי המפלגה ובעיקר במישל עפלק. הוא הצליח לברוח מהמעצר והגיע לטריפולי אל עבד אלמג'יד אלרפעי, יו"ר הסניף הלבנוני של מפלגת הבעת'.

דרך ביירות הוא הצליח לחזור לביר-זית, אך אז כבש צה"ל את הגדה המערבית במלחמת ששת הימים. בעקבות המלחמה הוא כתב את השיר, שהשורה הבאה ממנו הפכה אותו למפורסם:
" لن نركع ذلاً لن نركع ما ظل فينا طفل يرضع" ("לא נכרע ברך, לא נכרע, כל עוד יש בינינו תינוק יונק").

ב-21 בדצמבר 1967 גורש לירדן על פי צו אלוף עוזי נרקיס, מפקד כוחות צה"ל בגדה המערבית. בירדן ייסד עם אחרים את התאחדות הסופרים והעיתונאים הפלסטינים, ב-2 ביוני 1972.

נאצר היה ממייסדי ארגון הפת"ח, דוברו, ראש המחלקה המדינית וסגנו של יאסר ערפאת.

כמאל נאצר נהרג במבצע אביב נעורים, מפקדי המבצע היו אמיתי נחמני, מוקי בצר וצביקה ליבנה. את הצוות הוביל מפקד הסיירת אהוד ברק. את הצוות שהרג אותו הוביל צביקה ליבנה והיו בו גם עמירם לוין ויוני נתניהו. צביקה ואנשיו פוצצו את דלת הכניסה וחדרו לדירתו. הם הבחינו בשתי נשים, אחת במיטה ואחת שכנראה זינקה ממנה ועמדה. הלוחמים לא מצאו תחילה את נאצר ואחרי חיפוש יסודי גילו אותו מתחבא מתחת לשולחן. הם ירו בו והרגוהו. הפיגוע במלון סבוי היה נקמה על המבצע.

לאחר מותו כתב העיתונאי ופעיל שלום הישראלי גבריאל שטרן כי ידיד משותף סיפר לו, שכשבועיים לפני שנהרג נאצר הוא אמר כי "מדינת־ישראל היא עובדה קיימת, ועל הפלסטינים לקבל את חלוקת הארץ ולהקים מדינה בגדה המערבית ורצועת עזה לצד ישראל. ושיש לעודד את הכוחות המתקדמים בשני הצדדים, ועליהם לשתף־פעולה, וייתכן כי אז, בסופו־של־דבר, יתאחדו שתי המדינות לפדרציה".
## יצירתו
יצירתו כוללת מאות שירים, שמקצתם יצאו לאור בשנת 1960 בקובץ בשם "שירת המנתח" ("جراح تغني"). כמו כן כתב מחזה בשם "נכון ולא נכון" ("الصح والخطأ"). נאצר כתב בעיקר על הפליטות ועל השאיפה לשיבה. השירה שלו השפיעה על משוררים רבים, כמו המשוררות קולט ח'ורי וע'אדה א-סמאן.

## הנצחתו
בשנת 2015 העניק מחמוד עבאס לנאצר את אות הכוכב הגדול של מסדר התרבות, המדע והאמנויות הפלסטיני, בטקס בנוכחות בני משפחתו.

האולם המרכזי באוניברסיטת ביר זית קרוי על שמו. כמו שם קרוי על שמו בית ספר תיכון בעיר ח'אן יונס. המשוררת פדווא טוקאן הקדישה לו שיר.

## קישורים חיצוניים

* מבחר שירים 
* מבחר שירים 
* שירו האחרון של כמאל נאצר, בתרגום לאנגלית

## הערות שוליים

קטגוריה:משוררים פלסטינים
קטגוריה:עיתונאים פלסטינים
קטגוריה:בעת'
קטגוריה:פעילי פת"ח שנהרגו בידי ישראל
קטגוריה:פוליטיקאים ירדנים
קטגוריה:מגורשים ממולדתם
קטגוריה:נוצרים פלסטינים
קטגוריה:מעוטרי פרסים ועיטורים של הרשות הפלסטינית
קטגוריה:פלסטינים שנולדו ב-1925
קטגוריה:פלסטינים שנפטרו ב-1973
FN Model 30-11

**Model 30-11** הוא רובה צלפים בלגי תוצרת חברת FN Herstal, שיוצר בין השנים 1976 עד 1986 (לקראת סוף המלחמה הקרה).

הרובה מבוסס על הרובה Gewehr 98, רק שאצלו יש כת מקפלת (כמו ברובה FN MAG), ניתן לפרקו בקלות.

הרובה כבר לא מיוצר יותר, אלא נמצא בשימוש על ידי יחידות משטרתיות קטנות ויחידות צבאיות קטנות בבלגיה, וגם בעוד כמה מדינות אחדות בעולם.

## ראו גם
*FN FAL
*FN FNAR

## קישורים חיצוניים
*הדף של הרובה באתר World Guns 

קטגוריה:כלי נשק של חברת FN Herstal
קטגוריה:רובי צלפים
ארוניה

**ארוניה** (שם מדעי: *Aronia*) הוא סוג של שיח נשיר ממשפחת הורדיים. מקורו מצפון אמריקה שם הוא גדל ביערות לחים וליד ביצות.

העלים של הארוניה הם עלים ירוקים פשוטים, אליפטיים עם שוליים מחורצים. בסתיו העלים משנים את צבעם לאדום עז. הפרחים קטנים עם חמישה עלי כותרת וחמישה גביעים כאשר הפרחים צומחים בחבורה של בין 10 ל-25. הפרי קטן עם עפיצות עזה.

פירות הארוניה חמצמצים ועפיצים, והם מכילים כמות רבה של ויטמין C ונוגדי חמצון. הם נמכרים כמיץ, ריבה, ליקר וכדומה.

## תיאור
200px|ממוזער|ארוניה אדומה
קיימים שני מיני בר של הארוניה, ארוניה אדומה (*Aronia arbutifolia*) וארוניה שחורה (*Aronia melanocarpa*). בנוסף קיים מין שהוא הכלאה של שני מיני הבר והוא ארוניה סגולה (*Aronia prunifolia*).

* ארוניה אדומה - גובהו בין 2 ל-4 מטר ולעיתים רחוקות יכול להגיע עד 6 מטר. עליו רחבים, עד 8 סנטימטר. הפרחים בצבע לבן או ורוד חיוור עם עלי גביע בולטות. הפרי אדום וגדל בסתיו ובחורף.
* ארוניה שחורה - מין זה קטן יותר מהמין האדום וגובהו מגיע עד מטר ולעיתים נדירות עד 3 מטר. עליו קטנים מ-6 סנטימטר. הפרחים לבנים, עם עלי גביע בולטים. הפרי שחור וגדל בעיקר בסתיו.
* ארוניה סגולה - ככל הנראה מדובר בהכלאה של המין האדום והמין השחור. פירותיו בצבע סגול כהה והוא גדל בסתיו.

## שימושים על ידי האדם
הארוניה הוא צמח נוי נפוץ עקב עמידותו לבצורות, זיהום אוויר, חרקים ומחלות. בנוסף הוא גדל בצורה טובה גם מתחת לעצים.

מפירות הארוניה ניתן לייצר ריבה, סירופ, מיץ, תה וליקר. ניתן לעשות מיץ מארוניה אך מיץ זה הוא עפיץ ולא מתוק כלל, אולם הוא משמש כתחליף לצבע מאכל אדום במיץ טבעי, כמו למשל במיץ רימונים. השימוש בו מתבצע גם בעקבות רמת ויטמין C ונוגדי חמצון גבוהה.

## קישורים חיצוניים

* תיאור הארוניה באתר hort.net.
* 

קטגוריה:גרגרי יער
קטגוריה:ורדיים
בלוטות מונטגומרי

250px|ממוזער|הבלוטות מופיעות באזור העטרה
**בלוטות מונטגומרי** (Glandulae Montgomery, Glandulae areolares בלטינית) הן צבר בלוטות קטנות המפוזרות בצורה אקראית על גבי הילת הפטמה. מספרן נע בין 4 ל-28 (בממוצע - 10-12). הן מגיעות להתפתחות מרבית בשלבים המאוחרים של ההריון. מפרישות חומר שומני המגן מהתייבשות הפטמה והיווצרות סדקים עליה וגם מעורר תיאבון אצל התינוק. תועדו מקרים שהפרישו חלב. 

נקראות על שם ויליאם פת'רסטון מונטגומרי (William Fetherstone Montgomery), מיילד אירי שתיאר אותן לראשונה בשנת 1837 בפרי עטו "An exposition of the signs and symptoms of pregnancy".

## קישורים חיצוניים

מונטגומרי
אן-מרי ג'אסיר

**אן-מרי ג'אסיר** (בערבית: **آن ماري جاسر**, באנגלית: Annemarie Jacir, נולדה ב-17 בינואר 1974 בבית-לחם) היא משוררת ובמאית קולנוע פלסטינית.

## חייה
ג'אסיר נולדה בבית-לחם וגדלה בערב הסעודית. אחותה היא האמנית אמילי ג'אסיר. אביה עבד באונר"א. בגיל 16 נשלחה ללמוד בבית ספר פרטי לבנות בדאלאס. בשנת 2002 קיבלה תואר שני בלימודי קולנוע מאוניברסיטת קולומביה. מתגוררת בעמאן.

## סרטים
להלן חלק מסרטיה.
* 2003 - كأننا عشرون مستحيل – כמו עשרים בלתי-אפשריים. סרט קצר באורך 17 דקות. כותרת הסרט הוא שיר של תאופיק זיאד
* 2006 – An Explanation: And Then Burn the Ashes סרט קצר באורך 7 דקות.
* 2008 – "ملح هذا البحر" – "מלח הים הזה". סרט באורך מלא. בסרט משתתפים סאלח בכרי, ישי גולן ועדנה בליליוס.
* 2012 – "لمّا شفتك" – "כשראיתי אותך". סרט באורך מלא. בעקבות מלחמת ששת הימים טארק בן ה-12 ואמו מוצאים עצמם במחנה הפליטים "אלתחריר" בירדן. במהומה הגדולה של המלחמה והבריחה נפרדו מע'סאן, אביו של טארק. טארק בורח ממחנה הפליטים כדי למצוא אותו ומגיע אל מחנה אימונים של פדאיון. כאשר אמו מוצאת אותו שם, הוא מסרב לחזור למחנה הפליטים ומתעקש להישאר עם הלוחמים. בסרט הזה, בניגוד לסרט הקודם, לא מופיעים ישראלים.
* 2017 "واجب" – "חובה", סרט באורך מלא.
* 2022 "From Palestine with Love (Postcard from the Future)", סרט באורך מלא.
* 2025 "-فلسطين ٣٦" – "פלסטין 36". הסרט הוקרן בבכורה בפסטיבל הסרטים הבין-לאומי בטורונטו ב-5 בספטמבר 2025 ונבחר לייצג את המדינה הפלסטינית בפרס אוסקר לסרט הבין-לאומי הטוב ביותר בטקס פרסי האוסקר ה-98.

## קישורים חיצוניים

* כתבה על ג'אסיר בגארדיאן, 5 ביוני 2014
* An Explanation: And Then Burn the Ashes לצפייה ביוטיוב

## הערות שוליים

קטגוריה:במאיות קולנוע פלסטיניות
קטגוריה:משוררות פלסטיניות
קטגוריה:משוררים פלסטינים
קטגוריה:נוצרים פלסטינים
קטגוריה:נוצריות פלסטיניות
קטגוריה:צלמים פלסטינים
קטגוריה:פלסטיניות שנולדו ב-1974
קתדרלת מריה הקדושה בפולה

ממוזער|קתדרלת מריה הקדושה ומגדל הפעמונים
**קתדרלת מריה הקדושה בפולה** או **קתדרלת פולה** היא קון-קתדרלה בפולה שבקרואטיה. הקתדרלה, יחד עם הבזיליקה האופרזיאנית בפורץ', היא אחד משני המושבים של הדוכסות הרומית-קתולית של פורץ' ופולה. הקתדרלה ממוקמת בצדו הדרומי של מפרץ פולה. האתר של הכנסייה שימש לפולחן דתי עוד מהתקופה הרומית והכנסיות הנוצריות הראשונות פה נבנו במאה ה-4 ובמאה ה-5.

## היסטוריה
סביר להניח שבעבר היה במיקום של הכנסייה מקדש לאל יופיטר. חפירות ארכאולוגיות מצאו כי בתקופה אחרת היו פה גם מרחצאות רומיים, ובמהלך רדיפותיו של הקיסר דיוקלטיאנוס נוצרים מקומיים השתמשו במקום למפגשים סודיים.
[ממוזער|פסיפס של [מריה הבתולה בקתדרלת פולה]]
במאות ה-4 וה-5 נבנתה במקום מערכת של מבנים. תחילה נבנתה במקום כנסייה קטנה שרוחבה מתאים לרוחב אולם הקתדרלה של ימינו, ולידה נבנתה כנסייה המוקדשת לתומאס הקדוש, ובתחילת המאה ה-5 שתי הכנסיות אוחדו לכנסיית אולם אחת. באמצע המאה ה-5, הכנסייה השתדרגה שוב לבזיליקה עם שלושה אולמות, עם אפסיס בחזית וצד אחורי שטוח לגמרי, אלמנטים שהיו פופולריים בצפון הים האדריאטי באותו זמן. מאוחר יותר בפטיסטריום בצורת צלב ומקום מגורים לבישוף תוכננו במקום, אך נהרסו כאשר מושב הדוכסות עבר לבזיליקה האופרזיאנית בפורץ'.

סביר להניח שהקתדרלה של היום מורכבת מהרחבה של כל המבנים שהיו קיימים בעבר. הקתדרלה המקורית מעוטרת בציורי קיר ובפסיפסי רצפה, ועם זאת, רק חלק קטן מהפסיפס שרד כיום.

הבישוף הראשון שישב בפולה היה אנטוניוס, ששמו הוזכר בין השנים 510-547. בתקופת שלטונו של הבישוף הנדגיס (857-862) נבנתה כניסה נוספת בקיר הדרומי של החומה. כיום הכניסה נחסמה אך עדיין נראים קווי המתאר שלה. הקתדרלה נפגעה קשות באש שהייתה בעיר במהלך פשיטה וונציאנית ב-1242. הקתדרלה שופצה במלואה במאה ה-15] ונוספו כלי הקודש הנמצאים בה כיום.

ב-1707 נבנה מגדל הפעמונים הבארוקי של הקתדרלה סמוך לבפטיסטריום מהמאה ה-5. האבנים ששימשו לבניית המגדל נלקחו מהאמפיתיאטרון הרומי הסמוך. החזית הקלאסית של הקתדרלה נבנתה בשנת 1712 כאשר החלו עבודות שיפוץ נרחבות של הקתדרלה שנגמרו ב-1924. הבפטיסטריום מהמאה ה-5 ככל הנראה נהרס ב-1885. פייטרו קנדלר, היסטוריון אוסטרי מהמאה ה-19, צייר כמה ציורים של הבפטיסטריום ששרדו עד היום, ואשר מראים שיש לו אגן טבילה משושה, אשר מזכיר את זה שבבזיליקה האופרזיאנית של פורץ'.

ב-1860 קבר ובו סרקופג אבן התגלה בכנסייה. בסרקופג הייתה קופסה מכסף המעוטרת בתיאורים של סנט הרמגורס וסנט פורטונטס, הבישופים של אקוויליה. בקופסה היו שרידי קודש קטנים שהאמינו שהיו השרידים של תומאס הקדוש, הפטרון של פולה ושל דוכסות פולה-פורץ'. השרידים ככל הנראה הובאו לכאן מקונסטנטינופול וכיום הם נמצאים במוזיאון לתולדות האמנות שבווינה.

הקתדרלה ניזוקה קשות בהפצצות של 1944 במלחמת העולם השנייה על פולה, אך שוחזרה ב-1947.

### שרידים
ב-1675 נמצאו חמישה סרקופגים מתחת למזבח הראשי. נאמר שהסרקופגים הכילו עצמות של מספר קדושים הקרויים ג'ורג', תיאודור, דמטריוס, באזיל ופלורה, יחד עם שרידיו של שלמה, מלך הונגריה ששלט בין השנים 1057-1081. איכשהו, רק השרידים של פלורה ושל המלך ההונגרי שלמה אושרו ואומתו.

## קישורים חיצוניים

קטגוריה:קרואטיה: מבני דת
קטגוריה:פולה: מבנים
מריה הקדושה בפולה
אינטר (ערוץ טלוויזיה)

**Inter** הוא ערוץ טלוויזיה אוקראיני אשר הוקם בשנת 1996, מהמובילים בטלוויזיה האוקראינית.

## על הערוץ
הערוץ הוקם ב-20 באוקטובר 1996 ומאז היה בין המובילים בטלוויזיה באוקראינה. מספר הצופים בערוץ הוא כ-40 מיליון צופים. הערוץ משתף פעולה עם ערוצי טלוויזיה רבים בעולם.

ב-13 בינואר 2003 הוקם ערוץ בשם Inter+ אשר משדר תכנים מתוך Inter שקיבלו רייטינג גבוה באוקראינה, למדינות אחרות ברחבי בעולם.

## תוכניות בערוץ
*פודרובנוסטי (подробности) - תוכנית חדשות אשר לה יש מבזקים מספר פעמים ביום ומהדורת חדשות מרכזית בערב
*פוליטיקה גדולה (больша политика) - תוכנית אקטואליה על פוליטיקה אוקראינית

## INTER HD
ב-1 בדצמבר 2010 התחיל הערוץ לשדר את "INTER HD", אשר שידרה את כל התכנים בערוץ Inter באיכות HD, אך ב-10 בינואר 2011 הפסיק הערוץ לשדר את התוכנית בגלל תקלות.

## ראו גם
* Inter+

## קישורים חיצוניים

* 

קטגוריה:ערוצי טלוויזיה אוקראיניים
שחר ברלוביץ'

**שחר ברלוביץ**' (נולד ב-11 במאי 1974) הוא במאי, תסריטאי ויוצר בתחום הטלוויזיה.

## קורות חיים
שחר ברלוביץ' למד במגמה לקולנוע וטלוויזיה בתיכון החדש ע"ש פנחס אילון בחולון בשנים 1989–1992. כשהיה בכיתה י"א צילם וערך קליפ לשיר 'דיאלוג' מתוך תקליט של שלום חנוך. הקליפ זכה במקום השלישי בתחרות הקליפים הארצית שנערכה באותה שנה בחיפה.

בין 1991–1997 כתב וביים וידאו קליפים רבים למופע הארנבות של ד"ר קספר, אביב גפן, ריטה, רמי קלינשטיין, משינה, היהודים, שרון חזיז, ורמי פורטיס. קליפ שכתב וביים ללהקת "דורלקס סדלקס" זכה במקום הראשון בתחרות הקליפים בפסטיבל הסרטים בחיפה.

עם השקת ערוץ 2 המסחרי בסוף 1993, הפך לבמאי פרסומות, כשהיה בן 20, ובין השנים 1994–2002 ביים עשרות פרסומות לחברות מובילות כגון : קוקה-קולה, בנק דיסקונט, ביטוח אישי ישיר, פריגת, אסם, תלמה, שטראוס, אל על ו־AIG.

ב-1998 התחיל ברלוביץ' לעבוד במקביל בערוץ הילדים. הוא ביים שידורים חיים עם מנחי הערוץ וביים שלושה מחזות זמר מצולמים: "הכבש השישה עשר", על פי ספר השירים של יהונתן גפן, "כובע הקסמים", בו שולבו שירי ילדות וכן "ורק אני לא", עיבוד לספרו של יהודה אטלס "הילד הזה הוא אני". שניים ממחזות הזמר כתב ביחד עם מירי חנוך.

ב-2002 ערך וביים ברלוביץ' את "שידורי המהפכה", תוכנית הטלוויזיה הקומית-סאטירית בכיכובם של אסי כהן וגורי אלפי, ששודרה בערוץ השני, נהפכה להצלחה והזניקה את הקריירה של שלושתם.

ב-2003 ביים את סדרת הריאליטי "קחי אותי שרון" (2003), בהנחיית אקי אבני.

ב-2005 ביים ברלוביץ' עבור Yes את "חיים בסרט – פרויקט גרינלייט הישראלי", סדרת ריאליטי על קולנוען מתחיל, המבוססת על פורמט אמריקאי שהפיק בן אפלק. באותה שנה הוא גם ערך תוכן וביים את הסדרה "ככה לא מתנהגים" בהנחיית גורי אלפי.

ב-2007 ביים וערך את התסריט של הסדרה הקומית "מסודרים", בה כיכבו אסי כהן ואסף הראל. התוכנית זכתה בפרס האקדמיה לטלוויזיה וזכתה לרייטינג גבוה. פורמט הסדרה נמכר ב-2016 לערוץ 4 הבריטי שהפיק גרסה משלו לתוכנית.

ב-2010 פיתח וביים את סדרת הדוקו-ריאליטי "TLV - עושים את תל אביב", ששודרה ב־HOT.
ב-2011 עלתה סדרת הדרמה "2.3 בשבוע" בערוץ 10, סדרה שיצר ברלוביץ' עם עמליה רוזנבלום. הסדרה עסקה בקבוצת אנשים שמשתתפים במחקר על חיי המין שלהם.

באוקטובר 2012 החלו לשדר בערוץ 2, רשת את התוכנית "דייט בחשיכה", תוכנית דייטים בהנחיית ירון ברובינסקי, בבימויו של ברלוביץ'.

ב-2014 ביים את תוכנית הריאליטי "זוג מנצח VIP". ב-2015 ביים גם את "המירוץ למיליון" (2015), ושימש יועץ לתוכנית הריאליטי "אמזונס", ששודרה בסתיו 2015 בשידורי קשת.

החל משנת 2016 הצטרף ברלוביץ' ל"תנועה למיניות מודעת". הוא מלמד ומנחה סדנאות לתקשורת אינטימית. מאז 2019 הוא כתב טור בנושא בעיתון "הארץ" בשם "סקסטינג".

## חיים אישיים
שחר ברלוביץ' נולד וגדל עד גיל 21 בחולון. אביו, יצחק ברלוביץ', כיהן שנים רבות כמשנה למנכ"ל משרד הבריאות וכמנהל בית החולים וולפסון. אמו, מרים ברלוביץ', עובדת בחברת התרופות MSD. שחר הוא הבן הבכור ולו אח קטן ממנו בשלוש שנים, ערן ברלוביץ', שהוא גריפ במקצועו.

## וידאו קליפים

## קישורים חיצוניים

* 

* הבלוג של שחר ברלוביץ באתר הארץ - '''סקסטינג'''
* 
* 

## הערות שוליים

קטגוריה:זוכי פרס האקדמיה לטלוויזיה: במאים
קטגוריה:במאי טלוויזיה ישראלים
קטגוריה:סגל הארץ
קטגוריה:בוגרי תיכון אילון/חדש (חולון)
קטגוריה:תסריטאי טלוויזיה ישראלים
קטגוריה:ישראלים שנולדו ב-1974
בארוזאורוס

[ממוזער|בארוזאורוס נאבק ב[אלוזאורוסים]]
**בארוזאורוס** (שם מדעי: *Barosaurus* שפירושו "לטאה כבדה") הוא סוג של דינוזאור זאורופוד במשפחת דיפלודוקיים.

## מאפיינים
הבארוזאורוס היה זאורופוד ענק אוכל צמחים, וחי בסוף תור היורה. הוא היה דינוזאור ארוך יחסית, כ- אורכו, וכבד יחסית לדיפלודוקוס - משקלו היה כ-30 טון. צווארו היה בעל 15 חוליות אך ארוך מזה של הדיפלודוקוס, כנראה שבאורך 17 מטרים, וזנבו היה קצר יותר.

עם זאת, מאובן BYU 9024 שכולל חוליה ענקית בודדת אותה מייחסים ד"ר מאט ודל וד"ר מייק טיילור לבארוזאורוס, מרמז שגודלו המרבי של הבארוזאורוס היה גדול יותר באופן משמעותי: אורך של  ומשקל של כ-60–66 טונות. אם הערכות אלו נכונות הבארוזאורוס היה אחד הדינוזאורים הגדולים ביותר שחיו אי-פעם והארוך שבהם. עם זאת, מגלה המאובן (בריאן קרטיס) מייחס את החולייה הענקית דווקא לסופרזאורוס, מפרט שאורכו . 

עם זאת, ודל וטיילור מציינים שמאובן חדש שהכנתו הסתיימה רק בסביבות 2016 וכולל מספר חוליות צוואר גדולות באופן ניכר מזה של ההולוטייפ מעלות שאורך צווארו היה כ-, דבר שהופך את הצוואר לאחד הארוכים ביותר בקרב הדינוזאורים. הם העריכו שהגודל של הבארוזאורוס הזה היה למעלה מ-40 מטר, וייתכן שאף למעלה מ- ושקל כ-96 טונות! עם זאת, הערכה זו טרם עברה ביקורת עמיתים וייתכן שמדובר בהערכת יתר. 

הגולגולת שלו מעולם לא נמצאה, אך כנראה הייתה דומה לזו של הדיפלודוקוס ובעלת שיניים רבות דמויי עפרונות, שבאמצעותן תלש עלים וצמחייה. הלעיסה והעיכול התבצעו בקיבה (לדיפלודוקוס לא היו לחיים שלעסו את המזון) וכן באמצעות גסטרוליתים - אבנים שבלע וטחנו את המזון בתוך קיבתו.

הבארוזאורוס חי בתקופת היורה המאוחרת באמריקה הצפונית אך ייתכן שגם באפריקה: מאובנים שנמצאו בטנזניה סווגו כשרידים של בארוזאורוס אם כי ב-2006 סווגו מחדש כסוג טקסונומי נפרד.

את הבארוזאורוס גילה, תיאר והגדיר עותניאל צ'ארלס מארש, מחשובי הפלאונטולוגים של סוף המאה ה-19.

## בתרבות
דינוזאור זה הופיע בסדרה הדינוזאורים! ובמשחק המחשב פארק היורה 3: בניית פארק.

## לקריאה נוספת
* , עמ' 222 

## קישורים חיצוניים

* 
* איור שלד של בארוזאורוס מאת סקוט הארטמן

## הערות שוליים

קטגוריה:בעלי חיים שתוארו ב-1890
קטגוריה:דיפלודוקיים
קטגוריה:דינוזאורים שחיו ביורה עליון באמריקה הצפונית
קטגוריה:טקסונים שתוארו בידי עותניאל צ'ארלס מארש
קטגוריה:מאובני טקסונים שתוארו ב-1890
קטגוריה:טקסונים שהתפתחו ביורה עליון
בת שוע

**בַּת שוּעַ** היא דמות מקראית, אשתו הראשונה של יהודה בן יעקב בספר בראשית. שמה של האישה אינו ידוע, והיא מכונה תמיד על שם אביה שוע.

## קורות חייה
בת שוע מוזכרת לראשונה ב, לאחר סיפור מכירת יוסף בידי אחיו: "וַיַּרְא-שָׁם יְהוּדָה בַּת-אִישׁ כְּנַעֲנִי וּשְׁמוֹ שׁוּעַ וַיִּקָּחֶהָ וַיָּבֹא אֵלֶיהָ".
על פי המסופר שם,
יהודה התרחק מאחיו לאחר מכירת יוסף ונדד עם צאנו עד לעדולם. בעדולם נשא יהודה לאישה את בתו של כנעני מקומי ושמו שוע. בת שוע ילדה ליהודה שלושה בנים: ער, אונן ושלה (שנולד בכזיב).

בתקופה מאוחרת יותר, לאחר שער ואונן נשאו את תמר ומתו, מתה בת שוע אשת יהודה (). לאחר מותה של בת שוע, במהלך גז צאנו בתמנה, פיתתה תמר את יהודה.

ב היא מכונה "בַּת-שׁוּעַ הַכְּנַעֲנִית". ב נכתב שמה של אמו של שלמה כ"בַת-שׁוּעַ, בַּת-עַמִּיאֵל" ולא בת שבע, וכנראה אלו גרסאות שונות של אותו השם.

מוצאה הכנעני של בת שוע עורר סוגיה לה נדרשו מפרשי המקרא: אברהם לא רצה שיצחק ישא אישה כנענית ויצחק אסר על יעקב לשאת אישה כנענית. מדוע אם כן נשא יהודה אישה כנענית? על פי חז"ל ב יש להבין "כנעני" כסוחר ("תגר"), בהתאם למשמעות הנוספת למילה 'כנעני' במקרא, שהיא סוחר (למשל: בנבואת ישעיהו על "צור המעטירה" ככל הנראה בשל עיסוקם של הפיניקים במסחר). אולם פירוש זה לא מסביר את הפסוק ב בה האישה עצמה מכונה "בַּת-שׁוּעַ הַכְּנַעֲנִית".

על פי ספר היובלים תמר הייתה מבנות ארם ויהודה הכריח את ער לשאתה, בעוד שער רצה באישה ממשפחת אמו. לאחר מותם של ער ואונן בת שוע לא חפצה ששלה יתחתן עם תמר, גם לאחר שגדל.

החוקרים דנו במשמעות השם שוע, רובם טוענים שמקור המילה הוא בשפה שמית. הפרשנות התחלקה בין המשמעויות של עשיר או להושיע או עוז. באואר הניח שמדובר בשם תיאופורי וכי מקור המילה הוא בשפה החורית (shew(e, והיא חלק משם האל בשפה זו.

## בת שוע בתרבות
* על שמה של בת שוע נקרא רחוב קצר ברמת גן.
* בת חפר בת שוע הוא השם שנתן י"ל גורדון לגיבורת הפואמה שלו, "קוצו של יוד".
* הרומן ההיסטורי של שלומית אברמסון, "מעשה תמר", עוסק גם בבת שוע, חמותה של תמר.

## לקריאה נוספת
* שמואל ייבין, "בת שוע", **[[אנציקלופדיה מקראית]]**, כרך ב, טור 380, ירושלים: מוסד ביאליק, תשי"ד.

## הערות שוליים

קטגוריה:אישים בפרשת וישב
קטגוריה:נשים בתורה
קטגוריה:כנען: אישים בתנ"ך
קטגוריה:אישים בתנ"ך ששמם אינו מצוין
קטגוריה:פרשת וישב
FN FNC

**FN FNC** הוא רובה סער בלגי שפותח בשיתוף פעולה בין החברות FN Herstal ו-PT Pindad.

הרובה תוכנן בשנת 1976 ונכנס לשימוש בשנת 1979, והיה המחליף של הרובה FN CAL. הרובה הוא בעל כת מתקפלת, ללא רתע גבוה וניתן לפירוק בקלות.

הרובה זכה להצלחה במסגרת שירותו בכמה צבאות קטנים, ונשאר בשירות עד היום.

## גרסאות
***carabine** - מיועדת ללוחמה בשטח בנוי.
***Normal** - מיועדת ללוחמה בשטח פתוח.

## מדינות משתמשות
*
*
*
*
*
*
*
*
*


קובץ:DSCF0710.JPG|חיילים בלגיים מתאמנים בשטח בנוי עם הרובה
קובץ:Swedish Soldiers Aiming.jpg|לוחמים שוודיים מתאמנים בשטח פתוח עם הרובה
קובץ:2june2006 159.jpg|חיילים בלגיים במצעד עם הרובה 
קובץ:US Navy 100304-N-6138K-301 elgian navy Chief Warrant Officer Stulens Geoges teaches a weapons familiarization class on the Belgian FN FNC 5.56mm assault rifle.jpg|חיילים אמריקאים מתאמנים עם חיילים בלגיים כשהם נושאים את הרובה FNC


## ראו גם
*SIG 550
*FN SCAR
*FN Five-SeveN

## קישורים חיצוניים

*הדף של הרובה באתר World Guns 
*נתוני הרובה בקצרה 
* 

קטגוריה:כלי נשק של חברת FN Herstal
קטגוריה:רובי סער בלגים
ויקטור סטניסלבסקי

**ויקטור סטניסלַבסקי** (נולד בנובמבר 1982 באוקראינה) הוא פסנתרן ישראלי.
[שמאל|ממוזער|250px|הפסנתרנים ויקטור סטניסלבסקי ו[דוראל גולן, בתום נגינה בפסנתר בארבע ידיים, 2012]]

## ביוגרפיה
סטניסלבסקי נולד בנובמבר 1982 באוקראינה הסובייטית. עם עלייתו לישראל עם משפחתו ב-1990 החל את לימודיו בפסנתר אצל ריאטה לסוכין בחיפה. בגיל 10 כבר זכה בפרס ראשון בתחרות כישרונות צעירים בחיפה ומאז זכה בלמעלה מ-13 פרסים ראשונים בהם בתחרות הבינלאומית לפסנתר באנדורה ב-2009, התחרות הבינלאומית "פוצולי" באיטליה ב-2007 ובאותה שנה גם בתחרות הבינלאומית לפסנתר של סין. ב-2006 זכה בפרס הראשון בתחרות ע"ש ויארדו בניו יורק וב"תחרויות האביב" בישראל, במסגרתן זכה בפרס שר התרבות. 

על אף גילו הצעיר, נתן סטניסלבסקי כיתות אמן במוסדות מוזיקה חשובים כגון הקונסרבטוריון למוזיקה של שאנגחאי והאוניברסיטה של קלגרי. הוא זכה במלגות הצטיינות של קרן התרבות אמריקה-ישראל משנת 2002 ברציפות ושירת שירות מלא בצה"ל במעמד "מוזיקאי מצטיין". סיים בהצטיינות יתרה את לימודי התואר הראשון והשני בבית הספר למוזיקה ע"ש בוכמן-מהטה באוניברסיטת תל אביב, במהלכם למד עם דניאל גורטלר ועם פרופ' אריה ורדי. במהלך לימודיו קיבל פרסים ראשונים בתחרויות בית הספר. הוא מכהן בסגל ההוראה של מוסד זה.

הופיע במדינות רבות באירופה, באמריקה הצפונית והדרומית וכן גם במזרח הרחוק. קצר הצלחה בפסטיבלים בינלאומיים חשובים, בהם פסטיבל "רבינייה" (שיקגו), פסטיבל הפסנתר של שאנגחאי, הפסטיבל הלאומי של בייג'ינג, "פסטיבל ישראל" בירושלים ופסטיבל "קלאסי בים האדום" באילת. הופיע במספר אולמות מהיוקרתיים בעולם, בהם "המרכז הלאומי לאומנויות הבמה" ו"אולם הקונצרטים של העיר האסורה" בבייג'ינג, כנסיית סן מרטין שבכיכר טרפלגר בלונדון וארמון "צריצינו" המלכותי במוסקבה. כמו כן הופיע במרכז האמנויות של סיאול, בהיכל התרבות של שיקגו וב"מרכז רוזה" בקלגרי והקליט לתחנות רדיו רבות לרוחב ארצות הברית ול"קול המוסיקה" בישראל.

ויקטור סטניסלבסקי הופיע כסולן עם תזמורות מהשורה הראשונה בישראל, לרבות התזמורת הפילהרמונית הישראלית. בחו"ל הוא הופיע עם תזמורות כגון התזמורת הלאומית של סין, התזמורת הסימפונית של הבלט הסיני הלאומי, התזמורת הפילהרמונית של רומניה, והתזמורת הסימפונית של מילאנו.       

נכון לאוקטובר 2012 מתוכננות לסטניסלבסקי הופעות בחו"ל הכוללות סדרות של אולם הקונצרטחבאו באמסטרדם ושל אוניברסיטת ייל, בנוסף להופעות בכל רחבי ישראל.

## קישורים חיצוניים

* 
* 
* ויקטור סטניסלבסקי באתר "הבמה"
* ויקטור סטניסלבסקי באתר קרן התרבות אמריקה ישראל 
* ויקטור סטניסלבסקי באתר Classical Artists Worldwide 

קטגוריה:פסנתרנים ישראלים
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:תלמידי אריה ורדי
קטגוריה:בוגרי אוניברסיטת תל אביב: מוזיקה
קטגוריה:סגל אוניברסיטת תל אביב: מוזיקה
קטגוריה:ישראלים שנולדו ב-1982
נירית אנדרמן

**נירית אנדרמן** (נולדה ב-1 בינואר 1970) היא עיתונאית ישראלית.

## ביוגרפיה
אנדרמן נולדה וגדלה ברמת גן, למדה בבית הספר היסודי מורדי הגיטאות ובבית הספר התיכון בליך רמת גן. בוגרת תואר ראשון בפילוסופיה ותקשורת באוניברסיטה העברית בירושלים (1995-1992), ובוגרת לימודי עריכה לשונית באוניברסיטת תל אביב (2004-2003) ולימודי אנימציה בבית הספר חשיפה (2005-2004).

אנדרמן החלה את הקריירה העיתונאית ברדיו ובטלוויזיה, כמפיקת תוכנית אקטואליה יומית ברדיו של הרשות השנייה (1996-1995) ואחר-כך עבדה בתפקידי הפקה שונים בטלוויזיה ורדיו. ב-1998 החלה לעבוד כעורכת בדסק החדשות של "הארץ" וכעבור שנתיים מונתה לעורכת במוסף "קפטן אינטרנט" של "הארץ". בשנת 2002 הצטרפה לצוות העורכים של מוסף התרבות היומי "גלריה" בעיתון.

מאז שנת 2006 ועד היום אנדרמן משמשת ככתבת לענייני קולנוע של העיתון "הארץ". בנוסף היא כותבת גם על קומיקס ואנימציה. בין היתר ערכה את מוסף הקומיקס של סוכות 2011 שהוקדש למחאה החברתית.

מתגוררת בתל אביב עם בת זוגה, מיה בנגל. השתיים מגדלות ביחד את בתן ובנן.

## קישורים חיצוניים

* 
* 

## הערות שוליים

קטגוריה:סגל הארץ
קטגוריה:בוגרות תיכון בליך
קטגוריה:בוגרי תיכון בליך
קטגוריה:עיתונאים להט"בים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:להט"ביות ישראליות
קטגוריה:עיתונאיות לסביות ישראליות
קטגוריה:ישראלים שנולדו ב-1970
קטגוריה:ישראליות שנולדו ב-1970
גנץ

קטגוריה:שמות משפחה אשכנזיים
קטגוריה:שמות משפחה גרמניים
Medal of Honor: Warfighter

**Medal of Honor: Warfighter** הוא כותר יריות בגוף ראשון אשר פותח על ידי Danger Close והופץ על ידי Electronic Arts. המשחק הוא השני בסדרה אשר עוקב אחרי חיילים בלוחמה מודרנית. המשחק הקודם בסדרה עקב אחרי לוחמי מרינס במלחמת אפגניסטן. המשחק עוקב אחרי מספר יחידות סביב העולם במלחמה נגד הטרור. המשחק מתרחש בין השאר במדינות סומליה, הפיליפינים ועוד. המשחק משתמש במנוע הגרפי של Battlefield 3 אשר זכה להצלחה בגלל הגרפיקה הטובה שלו - Frostbite 2. למשחק יש מצב מרובה משתתפים (multiplayer) אשר ניתן לשחק בו עם 12 יחידות אמיתיות בהם: S.A.S, כוח אלפא, כוח דלתא ועוד.

## עלילה
עלילת המשחק מתרחשת אחרי המשחק הקודם בסדרה. הוא נפתח במבצע בפקיסטן בו משתתפים שלושה חיילים מהמשחק הקודם- פריצ'ר (Preacher),וודו (Voodoo) ומאד'ר (Mother). בסוף המבצע הנמל בו הם היו מתפוצץ ופריצ'ר נפצע. העלילה מתרחשת כאשר פריצ'ר בחופשת מחלה ויש לו בעיות בנישואיו ובקונפליקט אם לחזור ללחימה עם חבריו או שלא. בין השאר ישנם פלשבקים של מבצעים שלו ושל סטאמפ (Stump) בפקיסטן, הפיליפינים, בוסניה, סומליה ועוד. מלבד פריצ'ר, וודו ומאד'ר, חוזרים גם דאסטי (Dusty) ועוד מספר חיילים מהמשחק הקודם.

## מצב מרובה משתתפים
בדומה למשחק Battlefield 3 ניתן להיכנס למצב מרובה משתתפים (מולטיפלייר) דרך הבאטלוג (Battle log). וניתן להיכנס גם ללא הבאטלוג. השחקן יכול לבנות קבוצה הנקראת פלאטון (Platoon) או להיכנס לפלאטון קיים. הפלאטון הוא קבוצה של עד 100 שחקנים. כל שחקן יכול להזמין שחקן אחר ולשחק איתו ביחד. במשחק ישנה אופציה הנקרא "FireTeam" שזוהי קבוצה של שני שחקנים שיש להם שיחה אוטומטית. שני השחקנים האלה מקבלים מידע על מיקומו הנוכחי של השני ברחבי המפה. אם לשחקן נגמרת התחמושת או שהוא נפצע הוא יכול ללכת לשותפו ומשם הוא מקבל חיים ותחמושת. על שיתוף פעולה בין השניים השחקן מקבל נקודות.

### סוג חיילים

* **Spec Ops** - כלי הנשק שלו הם רובי סער ובהפעלת היכולות המיוחדת הוא מקבל ראייה דרך קירות למשך כמה שניות.
* **Pointman** - כלי הנשק שלו הם רובי סער והוא מקבל מחסנית מיוחדת של כדורים חזקים יותר מהרגילים.
* **Heavy Gunner** - כלי הנשק שלו הם מכונות ירי ויש לו דורגלים אשר עוזרים בייצוב בירי.
* **Demolition** - יש לו מספר כלי נשק כמו קרבין ורובי ציד ויש לו שריון מיוחד שמגן על גופו.
* **Assaulter** - כלי הנשק שלו הם רובי סער והוא מקבל מטול רימונים.
* **Sniper** - כלי הנשק שלו הם רובי צלפים ויש לו דורגלים.

### יחידות
* SASR האוסטרלי
* JTF2 הקנדי
* KSK הגרמני
* FSK הנורווגי
* GROM הפולני
* ספצנאז הרוסי
* UDT/SEALs הקוריאני
* SOG השוודי
* SAS הבריטי
* אריות הים האמריקאים 
* כוח דלתא האמריקאים
* OGA האמריקאים

## קישורים חיצוניים

* ביקורת המשחק: Medal of Honor: Warfighter, אתר משחקים ויגיימס, 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משחקי רשת
קטגוריה:משחקי וידאו משנת 2012
קטגוריה:משחקי Xbox 360
קטגוריה:משחקי פלייסטיישן 3
קטגוריה:Medal of Honor
Inter+

**** הוא ערוץ לוויין המשדר במדינות רבות בעולם אשר התחיל את שידוריו ב-13 בינואר 2003.

## היסטוריה
ערוץ Inter+ התחיל לשדר ב-13 בינואר 2003. הערוץ התחיל לשדר את התכנים הנצפים ביותר באוקראינה במדינות רבות בעולם אשר כוללות גם את ישראל וגם שידר את מהדורות "פודרובנוסטי" שהם היו מהדורות החדשות של ערוץ Inter+.

## על הערוץ כיום
כיום הערוץ ניתן לצפייה גם באוקראינה. הערוץ משדר באיכות גבוהה דרך 5 לוויינים אשר מכסים את אירופה, אפריקה, המזרח התיכון (כולל גם את ישראל), מרכז אסיה, אמריקה הצפונית והדרומית, אוסטרליה וניו זילנד.

הערוץ סיכם על שידוריו עם חברות כבלים ולוויין במדינות כגון רוסיה, בלארוס, קזחסטן, מולדובה, ארמניה, בולגריה, לטביה, ליטא, אסטוניה, גרמניה, צ'כיה, סלובקיה, קנדה, ארצות הברית, ישראל, אוסטרליה וניו זילנד.

מספר הצופים בערוץ הוא כ-26 מיליון צופים בעולם כולו. בכל יום, הערוץ משדר 6 מהדורות חדשות "פודרובנוסטי".

קטגוריה:ערוצי טלוויזיה אוקראיניים